《炼丹砂》
宋代·王玠

学道不难知。都在人为。须凭玄牝立根基。取坎填离无间断，得牝希夷。

神气静相依。龙虎皈随。无中养就个婴儿。迸破顶门神出现，烁烁光辉。

作者简介：（?—1132）宋长洲人，一作善化人，字介玉。为舒蕲镇抚使孔彦舟幕属。彦舟谋叛，问计于玠，玠谕以顺逆，彦舟怒而囚之。逾数日复问之，玠言词愈切，因与妻子俱被害于龙眼矶。